หุ้น25มี.ค.ฟื้นบวก44.98จุด
หุ้นไทย25มี.ค.เปิดบวกตั้งแต่เช้าก่อนปิดช่วงเย็นที่ 1,523.95 จุด เพิ่มขึ้น 44.98 จุด มูลค่าซื้อขาย 58,771.77 ล้านบาท
25 มี.ค. 2556

หุ้นไทย25มี.ค.เปิดบวกตั้งแต่เช้าก่อนปิดช่วงเย็นที่ 1,523.95 จุด เพิ่มขึ้น 44.98 จุด มูลค่าซื้อขาย 58,771.77 ล้านบาท
ดัชนีตลาดหุ้นไทยเมื่อวันที่ 25 มี.ค. ปิดที่ 1,523.95 จุด เพิ่มขึ้น 44.98 จุด หรือ 3.04%  มูลค่าซื้อขาย 58,771.77 ล้านบาท
หลักทรัพย์ที่มีการซื้อขายสูงสุด 5 อันดับได้แก่1.PTT ปิดที่ 327.00 บาท เพิ่มขึ้น 7.00 บาท มูลค่าการซื้อขาย 2,382.58 ล้านบาท2.BTS ปิดที่ 9.05 บาท เพิ่มขึ้น 0.25 บาท มูลค่าการซื้อขาย 2,313.36  ล้านบาท3.KTB ปิดที่ 25.00 บาท เพิ่มขึ้น 0.30 บาท มูลค่าการซื้อขาย 2,277.11 ล้านบาท4.NWR ปิดที่ 5.10 บาท เพิ่มขึ้น 0.56 บาท มูลค่าการซื้อขาย 1,940.48  ล้านบาท5.TRUE ปิดที่ 7.85 บาท เพิ่มขึ้น 0.45 บาท มูลค่าการซื้อขาย 1,925.74  ล้านบาท
นายจรัมพร โชติกเสถียร กรรมการและผู้จัดการตลดาดหลักทรัพย์กล่าวว่า ดัชนีหุ้นที่ปรับตัวเพิ่มขึ้นในวันนี้เกิดขึ้นหลังจากข่าวลือที่เป็นข่าวลบได้มีการยืนยันแล้วว่าไม่เป็น ความจริงไม่ว่าจะเป็นเรื่องมาตรการคุมเงินทุนไหลเข้า ข่าวทางการเมืองและปัญหาไซปรัส มีความชัดเจนเชิงบวกเพราะได้รับการช่วยเหลือจากสหภาพยุโรป
นอกจากนี้นักลงทุนที่ได้ขายทำกำไรไปก่อนหน้าเมื่อเห็ฯราคาหุ้นขยับตัวขึ้นมาก็มีช่องให้เข้าซื้อและมีโอกาสที่จะเข้าซื้อ คนทำกำไรไปแล้ว เห็นว่าราคาที่ขยับขึ้นมามีช่องเข้าซื้อได้ 
นายสุกิจ อุดมศิริกุล กรรมการผู้จัดการสายงานวิจัยหลักทรัพย์ บล.เมย์แบงก์กิมเอ็ง(ประเทศไทย)กล่าวว่าดัชนีที่ปรับตัวเพิ่มขึ้นเพราะตลาดคลายความกังวลจากข่าวลือและข่าวลบที่เกิดขึ้นในช่วงสัปดาห์ที่ผ่านมา เพราะสิ่งที่เกิดขึ้นไม่ได้มีอะไรและเชื่อว่านักลงทุนสถาบันและต่างชาติได้กับเข้ามาซือ้หลังจากดัชนีลงไปถึงระดับที่สามารถเข้าซื้อได้และไม่ถือว่าแพงมากนัก